Rikunarita-ORG/Wikinium huggingface dataset:
# Ημέρα

Η 24ωρη περιστροφή της Γης έχει ως αποτέλεσμα τον 24ωρο κύκλο φωτός και σκότους στην επιφάνειά της.
Στην καθημερινή γλώσσα **ημέρα** ή συνηθέστερα **μέρα** είναι το χρονικό διάστημα από την ανατολή ως τη δύση του ήλιου (στον τόπο που βρισκόμαστε ή που εννοείται στον λόγο μας), σε αντίθεση με τη νύχτα. Στην Αστρονομία, ωστόσο, είναι ο χρόνος που χρειάζεται για μια πλήρη περιστροφή ενός ουράνιου σώματος, συνήθως της Γης, γύρω από τον άξονά του. Στην περίπτωση της Γης μία ημέρα διαρκεί σχεδόν 24 ώρες και για τον λόγο αυτό είναι γνωστή και ως **εικοσιτετράωρο**. Η διάρκεια της ημέρας και της νύχτας δεν είναι πάντα η ίδια στους διάφορους τόπους της Γης, λόγω της απόστασης τους από τον Ισημερινό.

## Αστρική και ηλιακή ημέρα

Ωστόσο, ο ακριβής χρόνος περιστροφής της Γης είναι 23 ώρες 56 λεπτά και 4 δευτερόλεπτα, ένα πρακτικά σταθερό χρονικό διάστημα γνωστό ως *αστρική ημέρα*. Οι κάτοικοι της Γης όμως αντιλαμβάνονται την εναλλαγή ημέρας και νύκτας με μέσο ρυθμό 24 ωρών (λίγο παραπάνω) εξαιτίας της περιφοράς της Γης περί τον Ήλιο σε 365 ημέρες. Αυτό το διάστημα ονομάζεται ηλιακή ημέρα και κυμαίνεται γύρω από την τιμή 86.400 δευτερόλεπτα κατά -22 έως +29 δευτερόλεπτα, λόγω της ελλειπτικής τροχιάς της Γης και λόγω της κλίσης της. Η μέση τιμή μιας ηλιακής ημέρας ονομάζεται **μέση ηλιακή ημέρα**.

## Η ημέρα ως μονάδα χρόνου

Προσοχή απαιτεί το εξής: Ακόμη και οι αστρονόμοι, όταν αναφέρονται στην ημέρα *ως μονάδα χρόνου*, για να εκφράσουν π.χ. την περίοδο περιφοράς ενός αστεροειδούς, εννοούν αυστηρά το χρονικό διάστημα των 86.400 δευτερολέπτων ή 24 ωρών, και όχι των 23 ω. 56 λ. 4 δ. ή τον χρόνο περιστροφής του αστεροειδούς περί τον άξονά του, που μπορεί να είναι π.χ. 5 ώρες. Αυτή η σύμβαση ακολουθείται και στα αστρονομικά άρθρα της Βικιπαίδειας, π.χ. των αστεροειδών.

## Γρηγοριανό ημερολόγιο

Στο Γρηγοριανό ημερολόγιο οι ημέρες είναι 7 και η μία ημέρα διαιρείται σε 24 ώρες.

* Κυριακή 1η
* Δευτέρα 2η (1η εργάσιμη)
* Τρίτη 3η
* Τετάρτη 4η
* Πέμπτη 5η
* Παρασκευή 6η
* Σάββατο 7η

## Εξωτερικοί σύνδεσμοι

* Λεξιλογικός ορισμός του ημέρα  στο Βικιλεξικό
* Πολυμέσα σχετικά με το θέμα  Ημέρα στο Wikimedia Commons
# Δράμα (κινηματογράφος και τηλεόραση)

Δράμα - Mike Bird
**Δράμα** είναι ένα κινηματογραφικό και τηλεοπτικό είδος, το οποίο τις περισσότερες φορές διευκρινίζεται με άλλα υποείδη, όπως το πολιτικό δράμα, το ιστορικό δράμα, το αστυνομικό δράμα και το κωμικό δράμα μεταξύ άλλων. Όλοι αυτοί οι όροι συνεισφέρουν ώστε να συγκεκριμενοποιήσουν το θεματικό υπόβαθρο ενός έργου. Μερικοί από τους πιο γνωστούς τύπους δράματος, στην τηλεόραση ή στον κινηματογράφο, εκτός από τα προαναφερθέντα είναι το δράμα τρόμου, το ψυχολογικό δράμα, το αισθηματικό δράμα, και το δραματοποιημένο ντοκιμαντέρ.

Μερικά από τα πιο χαρακτηριστικά δραματικά έργα στον κινηματογράφο που συνδέονται με κάποιο υποείδος, είναι το *Ο Νονός* (αστυνομικό δράμα), το *Καζαμπλάνκα* (αισθηματικό δράμα), το *Ο σοφέρ της κυρίας Ντέιζι* (κωμικό δράμα). Ενώ στην τηλεόραση χαρακτηριστικά έργα του είδους είναι το *Νόμος και τάξη: Ειδική ομάδα* (αστυνομικό δράμα) και το *Πράκτορας... στο τσακ* (κωμικό δράμα).

## Πηγές

* Banham, Martin, ed. 1998. *The Cambridge Guide to Theatre.* Cambridge: Cambridge University Press. (ISBN 0-521-43437-8).
* Cook, Pam, and Mieke Bernink, eds. 1999. *The Cinema Book.* 2nd ed. London: British Film Institute. (ISBN 0-851-70726-2).
* Elam, Keir. 1980. *The Semiotics of Theatre and Drama*. New Accents ser. London and New York: Methuen. (ISBN 0-416-72060-9).
* Hayward, Susan. 1996. *Key Concepts in Cinema Studies.* Key Concepts ser. London: Routledge. (ISBN 0-415-10719-9).
* Neale, Steve. 2000. *Genre and Hollywood.* London: Routledge. (ISBN 0-415-02606-7).
# Σκηνοθέτης κινηματογράφου

**Σκηνοθέτης κινηματογράφου** αποκαλείται το άτομο που ελέγχει τις καλλιτεχνικές και δραματικές προοπτικές μιας κινηματογραφικής ταινίας και ζωντανεύει το σενάριο, καθοδηγώντας το συνεργείο και τους ηθοποιούς μέχρι την εκπλήρωση του οράματος. Ο σκηνοθέτης παίζει μεγάλο ρόλο στην επιλογή των ηθοποιών, τον σχεδιασμό της παραγωγής και όλες τα δημιουργικές προοπτικές της δημιουργίας μιας ταινίας.

Υπάρχουν πολλά μονοπάτια που μπορούν να οδηγήσουν κάποιον στο να γίνει σκηνοθέτης κινηματογράφου. Κάποιοι σκηνοθέτες ξεκίνησαν ως σεναριογράφοι, κινηματογραφιστές, παραγωγοί, μοντέρ, ή ηθοποιοί. Άλλοι σκηνοθέτες φοίτησαν σε κινηματογραφικές σχολές. Κάποιοι σκηνοθέτες επίσης γράφουν το σενάριο ή συνεργάζονται με άλλους σεναριογράφους.

## Παραπομπές
# Ταϊλανδική γλώσσα

| Ταϊλανδική |
| --- |
| ภาษาไทย |
| Προφορά | pʰāːsǎː tʰāj |
| Περιοχή | Ταϊλάνδη |
| Μητρική σε | 20 εκ. |
| Ταξινόμηση | Τάι-Καντάι+ Τάι
	- Νοτιοδυτικά Τάι
		* Ταϊλανδική
 |
| Σύστημα γραφής | Ταϋλανδικό αλφάβητο και romanization of Thai |
| Κατάσταση |
| Επίσημη γλώσσα | Ταϊλάνδη |
| Αναγνωρισμένη μειονοτική γλώσσα | Καμπότζη |
| Ρυθμιστής | Βασιλική Εταιρεία της Ταϊλάνδης |
| ISO 639-1 | th |
| ISO 639-2 | tha |
| ISO 639-3 | tha |
| Linguasphere | 47-AAA-b |
| Glottolog | `thai1261` |
|  |
|  |

Η **ταϊλανδική γλώσσα**, γνωστή και ως *τάι* ή *σιαμέζικη*, είναι η εθνική και επίσημη γλώσσα της Ταϊλάνδης. Επομένως, είναι μητρική γλώσσα των Ταϊλανδών αλλά και της μεγάλης πλειονότητας Ταϊλανδών Κινέζων. Είναι τμήμα της ομάδας τάι της οικογένειας Τάι-Καντάι γλωσσών. Πάνω από τις μισές λέξεις προέρχονται από τη Πάλι, τα σανσκριτικά και τα παλιά Χμερ. Είναι τονική και αναλυτική γλώσσα.

Τα ταϊλανδικά είναι η μητρική γλώσσα περισσότερων από 20 εκατομμύρια κατοίκων (2000). Τα πρότυπα ταϊλανδικά βασίζονται στην γλώσσα των μορφωμένων τάξεων της Μπανγκόκ. Πέρα από τα ταϊλανδικά, στην Ταϊλάνδη ομιλούνται και άλλες ταϊλανδικές γλώσσες. Αν και γλωσσολόγοι συνήθως ταξινομούν αυτά τα ιδιώματα ως συγγενικές, αλλά ξεχωριστές γλώσσες, ενώ όσοι τα μιλούν τα θεωρούν τοπικές διαλέκτους ή παραλλαγές της «ίδιας» γλώσσας ή «διαφορετικού είδους ταϊλανδικά». Τα ταϊλανδικά είναι αμοιβαία κατανοητά με τα λαοτινά, τη γλώσσα του Λάος. Οι δύο γλώσσες γράφονται με ελαφρώς διαφορετικές γραφές αλλά είναι γλωσσολογικά όμοιες.

Τα ταϊλανδικά χρησιμοποιούν το ταϊλανδικό αλφάβητο, το οποίο προέρχεται από τη γραφή Βράχμι.

## Παραπομπές
# Μπουσάν

| Μπουσάν |
| --- |
|  |
|

|  |  |
| --- | --- |
|  Σημαία |  Έμβλημα |

 |
| Μπουσάν
35°10′48″N 129°4′30″E |
|  |
| Χώρα | Νότια Κορέα |
| Διοικητική υπαγωγή | Νότια Κορέα |
| Διοίκηση |
|  • Σώμα | Busan Metropolitan Government |
|  • Μέλος του/της | Δίκτυο Δημιουργικών Πόλεων Παγκόσμια Ομοσπονδία Τουριστικών Πόλεων |
| Έκταση | 769,83 km² |
| Υψόμετρο | 30 μέτρα |
| Πληθυσμός | 3.453.198 (Ιουλίου 2018) |
| Ταχ. κωδ. | 46000, 619–963 και 49599 |
| Τηλ. κωδ. | 51 |
| Ζώνη ώρας | UTC+09:00 |
| Ιστότοπος | Επίσημος ιστότοπος |
|  Σχετικά πολυμέσα |
|

Μπουσάν: Ο επιβατηγός λιμένας και στο βάθος ο τερματικός σταθμός των κοντέινερ
Η **Μπουσάν** (Busan, Χάνγκουλ: 부산광역시) είναι η δεύτερη μεγαλύτερη πόλη της Νότιας Κορέας μετά τη Σεούλ με πληθυσμό περίπου 4,3 εκατομμύρια. Είναι το μεγαλύτερο λιμάνι στη Νότια Κορέα και το πέμπτο μεγαλύτερο λιμάνι στον κόσμο. Η πόλη βρίσκεται στην νότια άκρη της χερσονήσου της Κορέας. Οι πιο πυκνοδομημένες περιοχές της πόλης βρίσκονται σε μια σειρά από στενές κοιλάδες.

Το Πουσάν χωρίζεται σε 15 μεγάλες διοικητικές περιφέρειες και μια ενιαία κομητεία, που μαζί στεγάζουν πληθυσμό περίπου 3,6 εκατομμυρίων κατοίκων. Η πλήρης μητροπολιτική περιοχή, η Νοτιοανατολική Ναυτική Βιομηχανική Περιφέρεια, έχει πληθυσμό περίπου 8 εκατομμυρίων. Οι πιο πυκνοκατοικημένες περιοχές της πόλης βρίσκονται σε μια σειρά από στενές κοιλάδες μεταξύ των ποταμών Νακτόνγκ και Σουιεόνγκ, με βουνά που χωρίζουν τις περισσότερες περιοχές. Ο Νακτόνγκ είναι ο μεγαλύτερος ποταμός της Κορέας και η παραλία Χαεουντέ του Πουσάν είναι επίσης η μεγαλύτερη της χώρας.

Το Πουσάν είναι κέντρο διεθνών συνεδρίων, φιλοξενώντας την APEC το 2005. Είναι επίσης κέντρο αθλητικών τουρνουά στην Κορέα, έχοντας φιλοξενήσει τους Ασιατικούς Αγώνες του 2002 και το Παγκόσμιο Κύπελλο Ποδοσφαίρου 2002. Το 2005 η πόλη ανακοίνωσε επίσημα την προσφορά της να φιλοξενήσει το 2020 τους Ολυμπιακούς Αγώνες αλλά δεν επιλέχθηκε. Εκεί βρίσκεται το μεγαλύτερο πολυκατάστημα στον κόσμο , το Shinsegae Centum City. Το Πουσάν προστέθηκε στο Δίκτυο Δημιουργικών Πόλεων της UNESCO ως «Πόλη του Κινηματογράφου» τον Δεκέμβριο του 2014.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Μπουσάν στο Wikimedia Commons
# Απαγωγή

**Απαγωγή** είναι η δια της βίας αρπαγή και κατακράτηση κάποιου, με συνήθη απώτερο σκοπό να εξαναγκασθεί το θύμα ή κάποιος τρίτος σε πράξη ή παράλειψη (π.χ. στη χορήγηση λύτρων στους απαγωγείς, στην αποκάλυψη μυστικών, σε προσωπικές, πολιτικές ή στρατιωτικές παραχωρήσεις κλπ).

## Ελληνική νομοθεσία

Στην Ελλάδα, η απαγωγή είναι κακούργημα που τιμωρείται με 5-20 χρόνια κάθειρξη, χωρίς να απαιτείται η ύπαρξη δόλου (γνώσης και βούλησης) του δράστη για κάποιο παράνομο όφελος. Στην επιβαρυντική περίσταση που υπάρχει τέτοιος δόλος ή επιδιώκεται ένας περαιτέρω σκοπός, ο δράστης τιμωρείται με 10-20 χρόνια κάθειρξη και, στην ιδιαιτέρως επιβαρυντική περίσταση που θύμα είναι ο Πρόεδρος της Δημοκρατίας, μέλος της Κυβέρνησης ή της Βουλής ή αρχηγός κόμματος, τιμωρείται με ισόβια κάθειρξη.(άρθρο 322, σε συνδυασμό με άρ. 157 παρ. 1 και 134 παρ. 1 ΠΚ).

## Το Σύνδρομο της Στοκχόλμης

Το Σύνδρομο της Στοκχόλμης είναι ένα ψυχολογικό φαινόμενο, κατά το οποίο τα θύματα της απαγωγής διάκεινται θετικά προς τους απαγωγείς τους, νιώθοντας αγάπη ή / και συμπάθεια για αυτούς, ενίοτε ταυτιζόμενοι μαζί τους και προσπαθώντας να τους υπερασπιστούν.

## Περαιτέρω ανάγνωση

* Ληστεία στο Νόρμαλμστοργκ

## Παραπομπές
# Γκουάνγκτζου

| Γκουάνγκτζου (광주광역시, Gwangju) |
| --- |
|

|  |
| --- |
|  Σημαία |

 |
| Γκουάνγκτζου
35°10′0″N 126°55′0″E |
|  |
| Χώρα | Νότια Κορέα |
| Διοικητική υπαγωγή | Νότια Κορέα |
| Ίδρυση | 1  Νοεμβρίου 1986 |
| Διοίκηση |
|  • Σώμα | Gwangju Metropolitan Government |
|  • Μέλος του/της | Παγκόσμια Ομοσπονδία Τουριστικών Πόλεων |
| Έκταση | 501,24 |
| Πληθυσμός | 1.477.780 |
| Ζώνη ώρας | UTC+09:00 |
| Ιστότοπος | gwangju.go.kr |
|  Σχετικά πολυμέσα |
|

Το **Γκουάνγκτζου** είναι η έκτη μεγαλύτερη πόλη της Νότιας Κορέας. Η πόλη έχει 1.477.780 κατοίκους, σύμφωνα με την απογραφή του 2014.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Γκουάνγκτζου στο Wikimedia Commons
# Ούλσαν

Το **Ούλσαν** (Ulsan, Χάνγκουλ: 울산광역시) είναι μία πόλη της Νότιας Κορέας. Έχει 1.163.690 κατοίκους η πόλη, σύμφωνα με την απογραφή του 2014.

| Ούλσαν (울산광역시, Ulsan) |
| --- |
|

|  |
| --- |
|  Σημαία |

 |
| Ούλσαν
35°33′0″N 129°19′0″E |
|  |
| Χώρα | Νότια Κορέα |
| Διοικητική υπαγωγή | Γκιόνγκσανγκναμ-ντο |
| Διοίκηση |
|  • Σώμα | Ulsan Metropolitan Government |
| Έκταση | 1.057,136 |
| Πληθυσμός | 1.163.690 |
|  Σχετικά πολυμέσα |
|

## Εξωτερικοί σύνδεσμοι

* Πολυμέσα σχετικά με το θέμα  Ούλσαν στο Wikimedia Commons
# Ντέτζον

| Ντέτζον |
| --- |
|  |
|

|  |  |
| --- | --- |
|  Σημαία |  Έμβλημα |

 |
| Ντέτζον
36°21′0″N 127°23′6″E |
|  |
| Χώρα | Νότια Κορέα |
| Διοικητική υπαγωγή | Νότια Κορέα |
| Διοίκηση |
|  • Σώμα | Daejeon Metropolitan Government |
| Έκταση | 539,96 km² |
| Πληθυσμός | 1.475.221 (2018) |
| Ταχ. κωδ. | 34000 |
| Ζώνη ώρας | UTC+09:00 |
| Ιστότοπος | Επίσημος ιστότοπος |
|  Σχετικά πολυμέσα |
|

Η πόλη **Ντέτζον** (Κορεάτικα: [tɛdʑʌn], 대전, 大田, λατ. Daejeon) είναι η πέμπτη σε πληθυσμό πόλη της Νότιας Κορέας, μετά τη Σεούλ (πρωτεύουσα), το Μπούσαν, το Ίντσον, και το Ντέγκου. Το 2010 είχε πληθυσμό 1,5 εκατομμυρίων. Απέχει 50 λεπτά της ώρας από την Σεούλ με τρένο εξπρές. Πρόκειται για περιοχή υψηλής τεχνολογίας και έχει εκεί βρίσκονται δεκαοκτώ πανεπιστήμια.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Ντέτζον στο Wikimedia Commons
# Κινηματογραφικά Βραβεία Blue Dragon

| Blue Dragon Film Awards |
| --- |
| Απονέμεται για | Κινηματογραφικά Βραβεία |
| Χώρα | Νότια Κορέα |
| Συχνότητα | Ετήσια |
| Πρώτη απονομή | 1963 |
| Ιστοσελίδα |  |

Τα **Κινηματογραφικά Βραβεία Blue Dragon** ή και **Blue Dragon Film Awards** (κορεατικά: 청룡영화상, Χάντσα: 靑龍映畵賞, RR: *Cheongryong Yeonghwasang*, MR: *Ch‘ŏngnyong Yŏnghwasang*) είναι μία ετήσια τελετή βράβευσης που αφορά την κινηματογραφική βιομηχανία της Νότιας Κορέας και η οποία παρουσιάζεται από μία θυγατρική της εφημερίδας *The Chosun Ilbo*, ονόματι *Sports Chosun*. Το διαγνωστικό κομμάτι των βραβείων αφορά δημοφιλείς ταινίες και blockbusters μεγάλης καλλιτεχνικής αξίας, που κυκλοφόρησε και τα το προηγούμενο έτος. Οι ταινίες που προκρίνονται στον τελικό ανέρχονται στις 40, οι οποίες προβάλονται δωρεάν στο κοινό. Μόλις τελειώσει αυτή η διαδικασία, αρχίζει αυτή των βραβεύσεων. Τα παραπάνω βραβεία μαζί με τα Grand Bell είναι τα πιο δημοφιλή στη Νότια Κορέα, όσο αφορά τον κινηματογράφο.

Τα βραβεία θεσπίστηκαν το 1963 από την εφημερίδα *The Chosun Ilbo* και σταμάτησαν το 1973. Η τελετή αυτή σταμάτησε μετά για αρκετά χρόνια, έως και το 1990, όπου η κορεατική αθλητική εφημερίδα *Sports Chosun* (θυγατρική της προαναφερθείσας) τα ξεκίνησε πάλι με ετήσια μορφή. Συνολικά η τελετή βραβεύει σε 18 διαφορετικές κατηγορίες τις ταινίες και τα πρόσωπα τους. Μερικές από αυτές είναι μερικές τετριμμένες όπως Καλύτερη Ταινία, Καλύτερος Σκηνοθέτης, Καλύτεροι Ηθοποιοί (ανάλογα το φύλο), ενώ βραβεύει και νεοεισερχομένους (σκηνοθέτες και ηθοποιούς).

Κατά την πρώτη φάση της τελετής, περισσότερες βραβεύσεις συνάντησε ο Κιμ Σου-γιονγκ, ο οποίος κέρδισε δύο φορές το βραβείο Καλύτερου Σκηνοθέτη ενώ τέσσερις ταινίες του έλαβαν το βραβείο της Καλύτερης Ταινίας. Ενώ στην μετά το 1990 εποχή περισσότερες φορές έχει βραβευθεί ταινία του Πονγκ Τσουν-χο (3), ενώ ο Παρκ Τσαν-γουκ, έχει πάρει τα περισσότερα Καλύτερου Σκηνοθέτη (4). Αναφορικά με τους Καλύτερους Άνδρες Ηθοποιούς, μόλις τέσσερις έχουν λάβει το βραβέις τρις, με τον Σονγκ Κανγκ-χο, να έχει υπάρξει 14 φορές υποψήφιος. Ενώ στις γυναίκες η Τζον Ντο-γιον, έχει υπαρξει 15 φορές, κερδίζοντας το 2 φορές, με τα περισσότερα σε αυτή την κατηγορία να έχουν κερδηθεί από τις Κιμ Χιε-σου και Γιουν Τζονγκ-χάι.

## Παραπομπές

## Εξωτερικοί σύνδεσμοι

* Επίσημος ιστότοπος
* Blue Dragon Film Awards στο Naver
* Blue Dragon Film Awards Αρχειοθετήθηκε 2016-03-05 στο Wayback Machine. στο Daum
* Blue Dragon Film Awards στο Cinemasie